CELEX: 62012TN0383
Language: sk
Date: 2012-08-24 00:00:00
Title: Vec T-383/12: Žaloba podaná 24. augusta 2012 — Ferienhäuser zum See/ÚHVT — Sunparks Groep (Sun Park Holidays)

17.11.2012   
            
            
               SK
            
            
               Úradný vestník Európskej únie
            
            
               C 355/29
            
         Žaloba podaná 24. augusta 2012 — Ferienhäuser zum See/ÚHVT — Sunparks Groep (Sun Park Holidays)
   (Vec T-383/12)
   2012/C 355/63
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Ferienhäuser zum See GmbH (Marienmünster, Nemecko) (v zastúpení: M. Boden a I. Höfener, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Sunparks Groep NV (Den Haan, Belgicko)
   
      Návrhy
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 25. júna 2012 vo veci R 1928/2011-4,
            
         
               —
            
            
               zrušiť rozhodnutie námietkového oddelenia z 25. júla 2011 a
            
         
               —
            
            
               zaviazať ÚHVT na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „Sun Park Holidays Die wohl kinderfreundlichste Art Campingurlaub zu machen!“ vo farbách modrej, žltej a čiernej pre služby tried 39 a 43 — prihláška ochrannej známky Spoločenstva č. 9078049.
   
      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
   
      Namietaná ochranná známka alebo označenie: zápis ochrannej známky Spoločenstva č. 6852453 pre obrazovú ochrannú známku vo farbách modrej a zelenej „Sunparks Holiday Parks“ pre služby tried 39, 41 a 43; zápis slovnej ochrannej známky Beneluxu „SUNPARK“ č. 834301; zápis ochrannej známky Beneluxu č. 853882 a medzinárodný zápis č. 992185 obrazovej ochrannej známky „SUNPARKS“.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009.